Ақтөбеде қызылша дертін жұқтырған бес бала жансақтау бөлімінде жатыр
DATE: 17:05, 17 Қаңтар 2024 | GMT +5
TITLE: Ақтөбеде қызылша дертін жұқтырған бес бала жансақтау бөлімінде жатыр
URL: https://kaz.inform.kz/news/aktobede-kizilsha-dertn-zhuktirgan-bes-bala-zhansaktau-bolmnde-zhatir-c109c9/
META: DATE: 17:05, 17 Қаңтар 2024 | GMT +5
TOTAL WORDS: 163
AUTHOR(S):
TEXT: Ақтөбе облысы бойынша қызылша ауруына шалдыққан адамдарды емдеу үшін 327 кереует дайындалды. Оның 200-ден астамы балаларға арналды. Ал Ақтөбе облыстық фтизиопульмонологиялық орталығының оңалту бөлімінде 215 кереует ашылды. Аудандарда 101 кереует әзірленді. Қазіргі кезде облыста 145 адам ауруханада жатып, ем қабылдап жатыр. - Қазіргі кезде қызылша жұқтырған бес бала жансақтау бөлімінде жатыр. Олар 5 айлық, 6 айлық, 10 айлық, 2 жас 7 айлық және 1 жас 4 айлық балалар. Бәрі вакцина салдырмаған. Барлық баланың жағдайы ауыр. Тыныс алу жолдары зақымданған. Ем-домның арқасында беті бері қарап келеді, - деді Ақтөбе облыстық денсаулық сақтау басқармасы басшысы Рүстем Исаев. Жаппай иммундау шарасы аясында 30 мыңнан астам бала вакцина салдырды. Бұл екпе қабылдауы тиіс балалар санының 60 % құрайды. - Облыстық денсаулық сақтау басқармасы стационарлық ем алып жатқан ауруханаға инфекционист, реаниматолог, жалпы тәжірибелі дәрігер жіберілді. Мониторинг топ күнде емханаларға барып, түсіндіріп жүр. Ахуалдық орталық та құрылды, - деді Ақтөбе облыстық денсаулық сақтау басқармасы басшысының орынбасары Бақыт Түлкібаева. Айта кетейік, қазір өңірде қызылшаға қарсы 50 мың доза вакцина бар
